**«ФИЗИКА» ПӘНІНЕН**

**7-СЫНЫПТАР ҮШІН**

**ОҚУ ЖЫЛЫНА АРНАЛҒАН ЖИЫНТЫҚ БАҒАЛАУ СПЕЦИФИКАЦИЯСЫ**

***(жылдық бағаға «қанағаттанарлықсыз» баға алған білім алушылар үшін)***

МАЗМҰНЫ

[Кіріспе 2](#_Toc6564704)

[1. Оқу жылына арналған жиынтық бағалаудың мақсаты 2](#_Toc6564705)

[2. Оқу жылына арналған жиынтық бағалаудың мазмұнын анықтайтын құжаттар 2](#_Toc6564706)

[3. Күтілетін нәтижелер 2](#_Toc6564707)

[4. Жиынтық бағалауды өткізу ережесі 3](#_Toc6564708)

[5. Модерация және балл қою 4](#_Toc6564709)

[6. Оқу жылына арналған жиынтық бағалауға шолу 5](#_Toc6564710)

**Кіріспе**

«Орта, техникалық және кәсіптік, орта білімнен кейінгі білім беру ұйымдары үшін білім алушылардың үлгеріміне ағымдағы бақылауды, оларды аралық және қорытынды аттестаттауды өткізудің үлгілік қағидаларын бекіту туралы» Қазақстан Республикасы Білім және ғылым министрінің 2008 жылғы 18 наурыздағы №125 Бұйрығымен бекітілген Бастауыш, негізгі орта, жалпы орта білімнің білім беретін оқу бағдарламаларын іске асыратын білім беру ұйымдарындағы білім алушылардың үлгеріміне ағымдық бақылаудың, оларды аралық және қорытынды аттестаттау жүргізудің үлгі қағидаларына сәйкес үш немесе одан да көп пәндерден жылдық бағаға «қанағаттанарлықсыз» баға алған білім алушылар қайта оқу жылына қалдырылады.

Бір немесе екі пәннен жылдық бағаға «қанағаттанарлықсыз» баға алған білім алушылар үшін оқу жылы аяқталған соң өткізілетін мектеп құрастырған кестеге сәйкес оқу жылына арналған жиынтық бағалау ұйымдастырылады.

Оқу жылына арналған жиынтық бағалау қорытындысы бойынша «қанағаттанарлықсыз» баға алған білім алушылар қосымша жиынтық бағалауды қайта тапсырады. Қосымша жиынтық бағалау жаңа оқу жылы басталғанға дейін өткізіледі.

Білім беру ұйымдарында оқу жылына арналған жиынтық бағалау мен қосымша жиынтық бағалау осы спецификацияға сәйкес өткізіледі.

Білім алушы қосымша жиынтық бағалаудан «қанағаттанарлықсыз» баға алған жағдайда, қайта оқу жылына қалдырылады.

**1. Оқу жылына арналған жиынтық бағалаудың мақсаты**

Оқу жылына арналған жиынтық бағалау пән бойынша білім алушылардың күтілетін нәтижеге жеткенін көрсете алуына қосымша мүмкіндік беру және оқуды жалғастыру үшін қанағаттанарлық баға алу мақсатында өткізіледі.

# 2. Оқу жылына арналған жиынтық бағалаудың мазмұнын анықтайтын құжаттар

Негізгі орта білім беру деңгейінің 7-9-сыныптарына арналған «Физика» пәнінен жаңартылған мазмұндағы үлгілік оқу бағдарламасы.

# 3. Күтілетін нәтижелер

***Білу:***

- бастапқы физикалық ұғымдарды;

- практикалық және эксперименттік жұмыстарды орындау барысында қауіпсіздік техникасының ережелерін;

- физикалық шамалардың өлшем бірліктерін;

- механика (кинематика, динамика, сақталу заңдары), астрономия бөлімдеріндегі ұғымдарды, формулаларды, заңдарды және физикалық тұрақты шамаларды;

- физикалық құбылыстарды;

***Түсіну:***

- шамалардың физикалық мағынасын, механика, астрономияның негізгі терминдері мен заңдарын;

- физикалық құбылыстардың маңыздылығын;

***Қолдану:***

- процестер мен құбылыстарды сипаттау үшін негізгі физикалық ұғымдар мен терминдерді;

- тәжірибелік-эксперименттік және зерттеу жұмыстарын қауiпсiз жүргізу әдістерін;

- қолданбалы және оқу тапсырмаларын шешу, практикалық және зертханалық жұмыстарды орындау барысында физика заңдары мен формулаларын;

- нәтижелерді ұсынуда графикалық тәсілдерді;

- өлшем бірліктердің Халықаралық жүйесін;

- алынған білімдерін физикалық құбылыстардың жүру жағдайларын және процестерді түсіндіруге;

***Талдау:***

- эксперимент нәтижесінде алынған деректерді;

- графиктік және кестелік нысанда берілген ақпаратты;

- заттардың қасиетінің сапалық және сандық құрамына және оның құрылымына тәуелділігін;

***Жинақтау:***

- кесте, сызбанұсқа, хабарлама, баяндама, таныстырылым түрінде көрсету үшін жинақталған және өңделген деректерді, ақпараттарды;

- гипотеза, дәлел және түсініктеме жасауға арналған ғылыми моделдерді және дәлелдемелерді;

- эксперимент және зерттеулер жүргізу жоспарын;

***Бағалау:***

- жасалған эксперименттің нәтижелерін бағалайды.

# 4. Жиынтық бағалауды өткізу ережесі

Жиынтық бағалау барлық еске түсіруге мүмкіндік беретін көрнекі құралдары: диаграммалар, кестелер, постерлер, плакаттар немесе карталары жабылған оқу кабинетінде өткізіледі.

Жиынтық бағалау басталар алдында білім алушыларға жиынтық бағалауды өткізу ережесі мен жұмысты орындау уақыты хабарланады. Білім алушылардың жұмысты орындау кезінде бір-бірімен сөйлесуіне болмайды. Білім алушылар жұмысты орындауға кіріспес бұрын ұйымдастырушылық сипаттағы сұрақтарды қоюға құқылы.

Білім алушылар өз бетінше жұмыс жасауы қажет және бір-біріне көмектесуге құқығы жоқ. Жиынтық бағалауды өткізу кезінде білім алушыларда көмек беретін қосымша ресурстарды, мысалы: сөздік немесе анықтамалық әдебиеттер (спецификацияда рұқсат берілген жағдайлардан басқа уақытта) болмауы тиіс.

Жауаптар ұқыпты жазылғаны дұрыс. Білім алушыларға дұрыс емес жауапты өшіргішпен өшірудің орнына, қарындашпен сызып қою ұсынылады.

Жиынтық бағалауға берілген уақыт аяқталған соң білім алушылар дер кезінде жұмысын тоқтатып, өздерінің қаламдарын/ қарындаштарын партаның үстіне қоюы қажет. Жиынтық бағалауға берілген уақыт аяқталған соң білім алушылардан жұмысты тоқтатып, өздерінің қаламдарын/ қарындаштарын партаның үстіне қоюларын өтіну керек.

# 5. Модерация және балл қою

Барлық мұғалімдер балл қою кестесінің бірдей нұсқасын қолданады. Модерация үдерісінде бірыңғай балл қою кестесінен ауытқушылықты болдырмау үшін жұмыс үлгілерін балл қою кестесіне сәйкес тексеру қажет.

Оқу жылына арналған жиынтық бағалаудың балдары балды бағаға ауыстыру шәкіліне сәйкес бағаға ауыстырылады.

|  |  |  |
| --- | --- | --- |
| **ЖБ балдары**  | **Балдардың % пайыздық мазмұны** | **Баға**  |
| 0 – 7 | 0 - 39 | қанағаттанарлықсыз - "2" |
| 8 – 12 | 40 - 64 | қанағаттанарлық - "3" |
| 13 – 16 | 65 - 84 | жақсы - "4" |
| 17 - 20 | 85 - 100 | өте жақсы - "5" |

Қорытынды баға оқу жылына арналған жиынтық бағалаудың/қосымша жиынтық бағалаудың бағалары мен жылдық бағаның орташа арифметикалық мәні ретінде қойылады.

|  |  |  |
| --- | --- | --- |
| **Жылдық баға** | **Оқу жылына арналған жиынтық бағалаудың/қосымша жиынтық бағалаудың бағасы\*** | **Қорытынды баға** |
| 2 | 2 | 2 |
| 2 | 3 | 3 |
| 2 | 4 | 3 |
| 2 | 5 | 4 |

*Ескерту: \* Оқу жылына арналған жиынтық бағалаудың/қосымша жиынтық бағалаудың бағасы қағаз журналдың «Емтихан бағасы» бағанына қойылады.*

# 6. Оқу жылына арналған жиынтық бағалауға шолу

**Ұзақтығы – 40 минут**

**Балл саны – 20 балл**

**Тапсырма түрлері:**

**КТБ** – көп таңдауы бар тапсырмалар

**ҚЖ** – қысқа жауапты қажет ететін тапсырмалар

**Жиынтық бағалаудың құрылымы**

Берілген нұсқа көп таңдауы бар тапсырмаларды, қысқа және толық жауапты сұрақтарды қамтитын 8 тапсырмадан тұрады.

Көп таңдауы бар тапсырмаларға білім алушылар ұсынылған жауап нұсқаларынан дұрыс жауабын таңдау арқылы жауап береді.

 Қысқа жауапты қажет ететін сұрақтарға білім алушылар есептелген мәні, сөздер немесе қысқа сөйлемдер түрінде жауап береді.

**Оқу жылына арналған жиынтық бағалау тапсырмаларының сипаттамасы**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Бөлім**  | **Тексерілетін мақсаттар** | **Ойлау дағдылары****ның деңгейі** | **Тапсыр****малар саны\*** | **Тапсыр****ма № \*** | **Тапсыр****ма түрі****\*** | **Оындау уақыты, мин\*** | **Балл\*** | **Бөлім бойын****ша балл** |
| Физикалық шамалар мен өлшеулер  | 7.1.2.1 - физикалық шамаларды олардың SI (Халықаралық бірліктер жүйесі) жүйесіндегі өлшем бірліктерімен сәйкестендіру  | Білу және түсіну | 1 | 1 | КТБ | 3 | 4 | 5 |
| 7.1.2.2 - скаляр және векторлық шамаларды ажырату және мысалдар келтіру; | Білу және түсіну | 1 | 2 | ҚЖ | 2 | 1 |
| Механикалық қозғалыс | 7.2.1.3 - түзу сызықты бірқалыпты қозғалыс пен бірқалыпсыз қозғалысты ажырата білу | Білу және түсіну | 1 | 3 | КТБ | 3 | 2 | 2 |
| Тығыздық | 7.2.2.15 - тығыздықтың формуласын есептер шығаруда қолдану | Қолдану | 1 | 4 | ҚЖ | 5 | 2 | 2 |
| Денелердің өзара әрекеттесуі | 7.2.2.5 - Гук заңының формуласы бойынша серпімділік күшін есептеу | Қолдану | 1 | 5 | ҚЖ | 10 | 4 | 4 |
| Қысым | 7.3.1.2 - қысымның физикалық мағынасын түсіндіру және өзгерту әдістерін сипаттау | Білу және түсіну | 1 | 6 | ҚЖ | 4 | 2 | 2 |
| Жұмыс және қуат | 7.2.3.1 - механикалық жұмыс ұғымының физикалық мағынасын түсіндіру | Білу және түсіну | 1 | 7 | ҚЖ | 5 | 3 | 3 |
| Энергия | 7.2.3.2 - механикалық энергияның екі түрін ажырату | Білу және түсіну | 1 | 8 | ҚЖ | 3 | 2 | 2 |
| **Барлығы:** |  |  | **8** |  |  | **35**  | **20** | **20** |
| *Ескерту: \* Өзгеріс енгізуге болатын бөлімдер* |

**Тапсырмалар мен балл қою кестесі үлгілері**

**«Физика» пәніне арналған жиынтық бағалау тапсырмалары**

1. Физикалық шамалардың белгіленуі мен ХБЖ-дегі өлшем бірліктер арасындағы сәйкестікті анықтаңыз:

|  |  |  |
| --- | --- | --- |
|  |  | км/сағ |
|  |  | с |
| Жол |  | сағ |
| Уақыт |  | г |
| Жылдамдық |  | м/с |
| Масса |  | кг |
|  |  | м |
|  |  | км |

[4]

1. Скаляр мен векторлық шамалар туралы төменде көрсетілген тұжырымдардың қайсысы дұрыс?
2. Скаляр шаманың тек бағыты ғана бар
3. Скаляр шаманың сандық мәні және бағыты бар
4. Векторлық шаманың тек сандық мәні бар
5. Векторлық шаманың сандық мәні және бағыты бар

 [1]

1. Бірқалыпты және бірқалыпсыз қозғалыстағы денелерді анықтап, кестеге (+) белгісімен белгілеңіз.

|  |  |  |
| --- | --- | --- |
| Мысалдар | Бірқалыпты қозғалыс | Бірқалыпсыз қозғалыс |
| Ұшақ 720 км/сағ жылдамдықпен ұшып келеді  |  |  |
| Бағдаршам алдында мотоцикл тежеледі  |  |  |

[2]

1. Суретте әр түрлі заттардан жасалған көлемдері бірдей үш дене көрсетілген. Олардың тығыздықтары $ρ\_{бетон}=2200\frac{кг}{м^{3}}, $ $ρ\_{гранит}=2600\frac{кг}{м^{3}},$ $ ρ\_{кварц}=2650\frac{кг}{м^{3} }$. Ең кіші массаға ие денені табыңыз.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [2]

1. Суретте серіппенің қатаңдығын анықтау схемасы көрсетілген.

|  |  |
| --- | --- |
| a) Серіппенің ұзаруын анықтаңыз. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [1]b) Жүк салмағын анықтаңыз.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [1]c) Серіппенің қатаңдығын есептеңіз. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [2] |  |

1. Үстел бетінде суретте көрсетілгендей бір кірпіш әр түрлі тәсілдермен орналастырылған. Қай жағдайда кірпіш үстел бетіне ең аз қысым түсіреді?



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [2]

1. Суретте адамның арбаны тартып бірқалыпты қозғалтуы көрсетілген.



1. Адамның жасаған жұмысын анықтау үшін қандай екі физикалық шаманы білу керек?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [2]

1. Механикалық жұмысты анықтайтын формуланы жазыңыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [1]

1. Келесі жағдайлардың қайсысында дене кинетикалық энергияға, ал қай жағдайда потенциалдық энергияға ие болады:

|  |  |
| --- | --- |
| Мысалдар | Механикалық энергияның түрлері  |
| Оқтың мылтықтан ұшып шығуы  |  |
| Кірпішті бірқалыпты қандайда бір биіктікке көтеру  |  |

[2]

**Жалпы: [20]**

**Балл қою кестесі**

|  |  |  |  |
| --- | --- | --- | --- |
| **Сұрақ**  | **Жауап**  | **Балл** | **Қосымша ақпарат** |
| 1 | Жол – м (метр);Уақыт – с (секунд);Жылдамдық – м/сек (метр/секунд);Масса – кг (килограмм). | 4 | Әрбір дұрыс жауап үшін 1 балл қойылады  |
| 2 | D | 1 |  |
| 3 |

|  |  |  |
| --- | --- | --- |
| Мысалдар | Бірқалыпты қозғалыс | Бірқалыпсыз қозғалыс |
| Ұшақ 720 км/сағ жылдамдықпен ұшып келеді  | **+** |  |
| Бағдаршам алдында мотоцикл тежеледі  |  | **+** |

 | 2 | Әрбір дұрыс анықталған қозғалыс түріне 1 балл қойылады  |
| 4 | 1. $m=ρ∙V$
2. Ең кіші массаға ие дене – бетоннан жасалған дене болып табылады.
 | 11 |  |
| 5 | Серіппенің ұзаруы - 4 см немесе 0,04 м | 1 |  |
| $$P=20 Н$$ | 1 |  |
| $$k = mg/Δl$$ | 1 |  |
| 500 Н/м = 0,5 кН/м | 1 |  |
| 6 | 1. $P=\frac{F}{S}$
2. $F=mg$, *F –* күш кірпіштің үш түрлі орналасу жағдайында да бірдей болады, сондықтан қысым кірпіш бетінің ауданына кері пропорционал, яғни кірпіштің үстел бетіне түсіретін ең аз қысым № 1 жағдайы болып табылады.
 | 11 |  |
| 7 | 1. Күш

Арақашықтық немесе орын ауыстыру | 11 |  |
| 1. $A=F∙S$
 | 1 |  |
| 8 |

|  |  |
| --- | --- |
| Мысалдар | Механикалық энергияның түрлері  |
| Оқтың мылтықтан ұшып шығуы  | Кинетикалық энергия |
| Кірпішті бірқалыпты қандайда бір биіктікке көтеру  | Потенциалдық энергия |

 | 2 | Әрбір дұрыс жауап үшін 1 балл қойылады  |
| **Жалпы балл** | **20** |  |